Groot geheimhouding om Krejcir – praag.co.za
Groot geheimhouding om Krejcir
Krejcir in beter dae
Die Suid-Gautengse hooggeregshof in Johannesburg het uitspraak voorbehou in 'n dringende hofaansoek wat deur die Tsjeggiese voortvlugtige, Radovan Krejcir se prokureurs gebring is om hul kliënt vir mediese behandeling te laat neem.
Die hof het tot in die vroeë oggendure betoë van die staat aangehoor waarom die aansoek nie toegestaan moet word nie, het RSG berig.
Krejcir beweer dat hy in polisie-aanhouding gemartel is. Die regter sal Maandagmiddag 'n beslissing gee.
Krejcir is Vrydag in Bedfordview in hegtenis geneem na 'n voorval wat na bewering in Junie plaasgevind het.
Dit is steeds onduidelik of die Tsjeggiese voortvlugtige in die Palm Ridge landdroshof sal verskyn. Vroeër is berig dat hy saam met 'n medebeskuldigde in die Albertonse landdroshof aan die Oos-Rand sal verskyn.
Een van Krejcir se prokureurs, Ulrich Roux sê 'n dokter het Krejcir ondersoek nadat hy blykbaar elektriese skokke toegedien en gewurg is.
Die dokter het bevind dat Krejcir se bloedmonsters tekens van spierskade en moontlike nierversaking toon.
Die staat sê egter hy is bewus van Krejcir se kroniese siekte en dat hy in polisie-aanhouding daarvoor behandel kan word.
Die besonderhede van waar Krejcir aangehou word, word steeds geheim gehou, aangesien die polisie volgens die kommissaris, Riah Phiyega sy veiligheid wil verseker.
Skrywer Karin RoodtGepubliseer op 25 November 2013 Kategorieë Nuus, Suider-AfrikaSleutelwoord elektriese skokke, gemartel, nierversaking, polisie-aanhouding, Radovan Krejcir, Tsjeggiese voortvlugtige
Vorige Vorige artikel: Mitsubishi ASX is 'n verfynde sportnuts
Volgende Volgende artikel: 'Heks' gejag na Moloto-ongeluk
Leon Lemmer: Oor klaviere in Siberië
VS-verkiesing: het swart amptenare in 4 state die stem gekook?
Leon Lemmer: Oor Het Jan Marais Nationale Fonds en die Universiteit Stellenbosch
Amerikaanse Hooggeregshof beveel dat laat stembriewe in Pennsilvanië tersyde gehou en apart getel moet word